**Ј А В Н И П О З И В**

**ЗА ОБУКУ У ОБЛАСТИ ПРЕДУЗЕТНИШТВА И ИЗБОР НАЈБОЉИХ ПОСЛОВНИХ ИДЕЈА**

Регионални едукативни центар – Банат реализује пројекат „**ИСТРАЖИ СВОЈ БИЗНИС – ФАЗА 2**“ у партнерству са 7 организација из јавног и приватног сектора на територији 3 локалне самоуправе: Кикинде, Новог Сада и Старе Пазове. Пројекат се реализује у оквиру Програма „Подршка спровођењу Програма реформи политике запошљавања и социјалне политике у Републици Србији са фокусом на политику запошљавања и повећања запошљивости младих –главна фаза“ који спроводи Тим за социјално укључивање и смањење сиромаштва, а уз финансијску подршку Швајцарске агенције за развој и сарадњу.

Пројектом је предвиђено да укупно 30 младих незапослених лица са територије **северног Баната**, похађа основну обуку из предузетништва у трајању од десет дана. Након тога ће се одржати Елиминационо такмичење, на којој ће Стручна комисија одабрати 10 најбољих учесника са најбољим пословним идејама који ће се квалификовати у наредну фазу пројекта – Напредну обуку из предузетништва. Током двомесечне напредне обуке, кроз специфичан менторски рад са акредитованим менторима из регионалне развојне агенције и пројектним партнерима из приватног сектора, учесници ће комплетно припремити и до детаља развити своје пословне планове. Њихове пословне планове ће оценити Стручна комисија на Финалном такмичењу и изабрати 4 најбоља учесника који ће након регистрације привредних субјеката добити вредне награде. Све обуке ће се одржавати у Кикинди. У случају довољног броја учесника, може се формирати група и у неком другом месту у Северном Банату.

Учесници пројекта стичу право на:

* **БЕСПЛАТНУ** Основну обуку из предузетништва – укупне вредности **345.000 РСД** (сви учесници)
* **БЕСПЛАТНУ** Напредну обуку из предузетништва – укупне вредности **172.500 РСД** (10 учесника)
* **НОВЧАНУ НАГРАДУ** за четворо првопласираних на Финалном такмичењу у бруто износу од:
	+ **230.000 РСД (за освојено I и II место)**
	+ **180.000 РСД (за освојено III и IV место)**
* **НЕФИНАНСИЈСКУ КОНСУЛТАНТСКУ ПОДРШКУ** од стране пројектних партнера у првих годину дана пословања.

Овим путем позивамо сва заинтересована незапослена лица, **старосне доби до 30 година**, са територије **северног Баната** да доставе своје пријаве за учешће, на адресу:

**Регионални едукативни центар – Банат**

**Др. Корнела Радуловића 18**

**23000 Зрењанин**

са назнаком **“Јавни позив за обуку у области предузетништва и избор најбољих пословних идеја – СЕВЕРНИ БАНАТ”** или на адресу office@recbanat.rs.

Образац за пријављивање, можете преузети на интернет адресама: [www.kikinda.org.rs](http://www.kikinda.org.rs) и [www.recbanat.rs](http://www.recbanat.rs), или у просторијама Националне службе за запошљавање у Кикинди.

**Рок за пријаву је 05.04.2017. године.**

**Одлука о избору полазника објавиће се на сајту РЕЦ Банат .**

Детаљније информације у вези са Јавним позивом могу се добити на интернет страници: [www.recbanat.rs](http://www.recbanat.rs) или путем електронске поште: office@recbanat.rs.